safouaneb/arywiki huggingface dataset:
النورڤيجية

النورڤيجية ؤلا النرويجية (ب ) لوغة جرمانية شمالية لي كاتّهضر سيرتو ف النورڤيج. النورڤيجية معا السويدية و الدانماركية كيشكّلو ستيمرارية لهجاوية (يعني لمناطق لقريبة جغرافياً ف لبلدان لي كيهضرو وحدة من هاد اللوغات كيتفاهمو بيناتهوم بلا مشاكيل، ب غض الناضار على اللوغة الرسمية ف لبلاد). هاد اللوغات ب تلاتة، زيادة على لاسلاندية و لفاراوية (ديال جزر فارو)، و شي لوغات قدام لي مابقاوش مهضورين دابا، كيشكّلو لفرع ديال اللوغات الجرمانية الشمالية. النورڤيجية ماكاتّفاهمش معا لفاراوية و لاسلاندية حيت لبحر فارقهوم مدة طويلة، و ماكاتّفاهمش تا معا لوغات جرمانية منتاشرة بزاف بحال النڭليزية و لالمانية. النورڤيجية كاتميّز ب واحد لحاجة فريدة و هيّا بلي عندها جوج ديال اللوغات لمعيارية لي بجوجهوم مقبولين رسمياً و مخدّمين ف النورڤيج، و هوما النورڤيجية الجديدة ؤلا نينورسك، و النورڤيجية د لكتاب ؤلا بوكمول. النورڤيجية الجديدة تدارت باش تكون قريبة ل النطقان لمتداول عند الناس د النورڤيج، لبوكمول ؤلا النورڤيجية د لكتاب قرب ل النورڤيجية لقديمة لي كانلقاو ف لكتوبا.
بيل ݣييتس

ويليام هينري ݣييتس التالت (بلينڭليزية:William Henry Gates III) لمعروف ب بيل ݣييتس (تولد نهار 28 اكتوبر 1955 ف سياتل) هو بيزنيسمان و ملايري و مُحسِن ميريكاني. ف 1975، اسس مع صاحبو پول الين الشركة د مايكروصوفت، اللي هي دابا وحدا من لخمسة د الشركات لكبار د لانتيرنيت ف لعالم. من 1995 ل 2010، و من 2013 ل 2017، كان ݣييتس هو اكتر واحد عندو لفلوس ف لعالم. ف لعام 2000، اسس بيل ݣييتس و مراتو لفايتة ميليندا (طلّقو ف 2021) لمؤسسة د "بيل و ميليندا ݣييتس"، اللي كادير لاعمال د لخير ف لعالم. عاونات هاد لمؤسسة بزاف د لبلايص ف لعالم، بحال لهند اللي ساهمو فيه باش يقضيو علا لمرض د الشلل د الدراري الصغار ف خمس سنين، و عاونو باش يتوجد لما نقي ف بزاف ديال لبلدان ف افريقيا.
شركة

الشركة ؤلا الشاريكة ؤلا لكامبيانة هيّا واحد لكيان قانوني لي كايمتّل شْركة ؤلا مشاركة ديال مجموعة د لافراد ؤلا لمؤسسات (لي يقدرو يكونو براسهوم شركات) ل واحد لغاراض محدّد. لاعضاء ديال شركة كيتعاونو باش يحققو واحد لهدف مشتارك بيناتهوم لي كيكون معروف. الشركات يقدرو يكونو على هاد الشكال: نوطات لوغاوية.
عصبة جيهوية ف لكورة لمغريبية

كتنقسم الكورة المغربية ل 11 عصبة جيهوية تحت السلطة ديال الجامعة الملكية المغربية لكرة القدم، هد العصبات هوما لقيسم السادس اولا المستوى السادس من لهيكلة لهرمية ديال لبوطولات لكورية ف لمغريب.
زوهري

الزوهري ؤلا الزوهرية ف لمعتقدات السحرية ف لمغريب هوّا واحد الطفل دكر ؤلا نتوة لي كيتوفّرو فيه مجموعة د لمواصفات لجسدية، كاتدل بلي راه ولد الجنون، على حساب لمعتقد ديال بعض الناس، و بلي يقدر يعاون ف لبحت و لماخدة د لكنوز لي مخبّيها و حاميها ڭنسو، و طقوس خرة د السحور. من بين لمواصفات ديال الزوهري هوّا بلي ماكيقدرش يشوف من بعيد و كفوف يدّيه و لسانو مفروقين ب لعرض. يقدرو يكونو فيه مواصفات خرين، بحال شعر زعر ؤلا حمر، عينين زورق ؤلا خوضر، ؤلا عينين مامتناسقينش. الزوهري، على حساب لمعتقد، يقدر يكون ولد ديال الجنون لي خدا بلاصت رضيع بشري فاش كان صغير، ؤلا انسان تّولد ب مواصفات و قدرات خارقة كاتخليه يتواصل معا عالم الجنون. الناس لي كيمارسو السّحور باش يلقاو كنز ديال الجنون كيستاعنو ب فرقة ديال الطّلبا كيقراو لقران، و ب زوهري لي كيعاون تا ف لهزان د لكنز، حيت كيعتاقدو بلي ماكيخافش من ڭنسو و هوّا بوحدو (ؤلا بوحدها) يقدر يقيس لكنز بلا مايتعرض ل نتيقام د مّالينو. ف بزاف د لحالات السحارا كانو كيخطفو دراري صغار فيهوم مواصفات ديال زوهري بش يديرو هاد لعملية، لي كاتسالي ب دبيح الدري ؤلا الدرية فوق لكنز كا قربان ل لحراس الجنون. بشكل عام، الدم ديال الزوهري كان كيدخل ف عدد ديال الطقوس السحرية لمغريبية لقديمة. هاد لقضية ف لقديم كانت ف لغالب مرتابطة ب معتقدات وتنية ديال تقديم قرابين بشرية باش تهدّن و تسترضي لارواح، ولاكين مابقاتش ؤلا قلالت ف لممارسات لعصرية. وخا داكشي كاينين جرائم ديال تعدي و خطف و قتيلة د الدراري الصغار لي طراو ف لمغريب، لي يقدر يكون عندهوم رتيباط ب هاد لمعتقدات، لي باقة ماغبراتش ف بعض لمناطق بشكل كامل. لاصل د لكلمة. تختالف على لاصل ديال كلمة "زوهري". شي وحدين ڭالو بلي جات من "زهر" حيث الدري الزوهري تيكون مزهار ب الصفات والقدرات ديالو على بنادم العادي، و شي وحدين ڭالو بلي الكلمة مهزوزة من الزوهار وهو سمية واحد من الكتوبا لي تاتشرح سحر الكابالا اليهودي. الطبيعة ديال بنادم الزوهري. ختالفو الناس ف الطبيعة ديال بنادم الزوهري. فا يقدر يكون:
أوطيل كونتينونتال

اوطيل كونتينونتال هو ؤطيل كاين ف طنجة. بناه عام 1865 واحد من اثرياء د جبلطار سميتو جون انسالدو كقصر خاص. بناه ملاصق مع دار ضمانة ديال "الشُّرفة د وزّان" اللي كانت و باقى عائلة مرموقة فطنجة. لقصر تحول ل اوطيل مورا داك الشي. وف1975 تزادت ليه دار ضمانة. كيتعتبر واحد من اعرق اوطيلات طنجة لحديثة. نزلو فيه ناس مشهورين من وينستون تشرتشل ل جون مالكوڤيتش وتصورو فيه افلام فحال السما الواقية ديال برناردو بيرتولوتشي.
ڤومپير

لڤومپير هوّا واحد لكائن ف لاساطير و لقيصاص الشعبية، سيرتو ديال ؤروپا الشرقية و لبلقان، لي كيتڭال عليه بلي كيشرب الدم ديال بنادم. ف لفولكلور لؤروپي، لڤومپير كان عادةً بنادم لي مات و رجع و ولّا كائن ماشي ميت، باش يدير مشاكل ل حبابو ف لحياة، و يتسبب ف قتيلات ف لبلايص لي كان سكن فيهوم قبل. لڤومپير د لفولكلور كيكون لابس كفن و وجهو منفوخ و قريب ل لكحولية. هاد التصور كيختالف بزاف على اللي نتاشر من بعد ف الروايات لي تكتبو من لقرن 19 فاش تّنتاشر و تّشهر لمفهوم ديال لڤومپير، و لي كيبان فيهوم رقيق و وجهو شاحب. لقيصاص ديال لڤومپير كانلقاوهوم ف لعالم كامل، ف ؤروپا، اسيا و افريقيا، تحت مسميات مختالفين. لقصة لي عطات شهرة ل لڤومپيرات كانت ديال كاتب نڭليزي سميتو "دجون ويليام پوليدوري" لي كان عنوانها نيت "لڤومپير"، و خرجات ف 1819 ف اطار مسابقة ديال لقصة لي كانت شاركات فيها تا لكاتبة لمشهورة ماري شيلي ب رواية فرانكنشطاين. ولاكين الشكل ديال الرواية لڤومپيرية كا نوع ادبي كيما معروف دابا دارو لكاتب النڭليزي برام سطوكر ف روايتو دراكولا. كلمة "ڤومپير" اصلها من اللوغة الصربية، و كلمات مطابقة ؤلا بحالها كانلقاوهوم ف لوغات سلاڤية خرة. لمعنى لاصلي ديالها مامعروفش، ولاكين كاينة فرضية بلي جاية من شي كلمة تركيكية قديمة لي كاتعني "شوافة" ؤلا "سحّارة". بعض لعولاما كيعتقادو بلي واحد لمرض د لكبدة سميتو پورفيريا يقدر يكون هوّا لاصل ديال لاساطير على لڤومپيرات و بنادم الديب، حيت كيسبب اعراض كيشبهو شوية ل لوصف الشعبي ديالهوم.
عفريت

لعفريتهو فالثقافة العربية و لاسلامية نوع قوي بزاف ديال الجن. وفلغالب هو مرتابط بالعالم التحتاني وفالثقافة الاوروپية عندو علاقة بلبلايص لي فيهوم الشر. فالقران والحديث والحادثة تاع الاسراء والمعراج، فالكلمة دايما تابعها تعبير من الجن. وفالفلكلور، تطورو لكيانات مستقلة، تعرفات بلي راه شياطين قوية وبلي هما رواح الموتى. العفريت ف القران. تذكر فالقران فسورة النمل فالاية رقم 39: و لعفريت هنا هو واحد من عفارت الجن لي تطوع باش يجيب عرش الملكة بلقيس ملكة سبا للملك ونبي سليمان. لعفريت ف لامثال الشعبية. بعض الامثال الشعبية وتعابير لي تذكر فيها العفريت:
يوسف (صفحة توضيح)

هادي صفحة د التوضيح، يوسف سمية عربية يقدرو يكونو عندها هاد معاني ؤلا لاستعمالات:
يوسف

يوسف سمية عربية ديال دكر مخدمة ف بزاف ف لبلدان لاسلامية. اصلها عبري من لي كاتعني "الله غايعطي كتر". لموقابيل ديالها عند لمسيحيين، هوّ جوزيف ؤلا يوزيف. ب لحروف اللاتينية يوسف كاتّكتب ب بزاف د الطرقان بحال Youssef، Youssouf، Yusuf، Youcef، Yousouf.
عبد الرحيم لمنياري

عبد الرحيم لمنياري (تولد ف الدار لبيضا ف 2 يوليوز 1968) ممتيل مغريبي د التيليڤيزيون و لمسرح. لمنياري تعرف بزاف ف لمغريب حيت هو من لابطال د لبرنامج د مداولة، اللي كيدوز ف لقناة اللولا. لمنياري تيكون ف لاغلبية د لوقت عندو الدور ديال الشرير ولا لخايب، اللي قال هو براسو باللي كيعجبو. التمتيل ديالو. شارك لمنياري ف بزاف د التمتيليات، منها:
الخدير غيلان

ابو العباس احمد الخضر المشهور ب الخدير غيلان (مات عام 1084 هـ /1673م) مقاوم مغريبي لي تزعّم حركة الجهاد ف شمال د لمغريب لحالي مور وفاة محمد العياشي. دخل مدينة لقصر لكبير و نتازعها من الدلائيين، و جعلها تحت لحكم ديالو، و نطالق منها باش يتقاتل معا لبرتغاليين، موراهم النڭالزا ف طنجة. النفود ديالو وصلات حتى ل الاراضي بين طنجة و سبتة و بين تطوان و شاون و تازة. لمسيرة ديالو. لولادة ولاصول. خلاق الخدير ف مدشر الزراق ف اسرة ديال غيلان، و هما من لاندلسيين لي هربو من غرناطة و ستاقرو ف قبيلة بني ݣرفط ف بلاد جْبَالَة، و كانو عايشين بضبط ف القبيلات ديال دواور الصخرة، و لخطوط، و دار لقرمود، و كان عند لاسرة د غيلان بزاف ديال الديور ف طنجة و تطوان و ازيلا و تازة. و كاتعتبر هذ لاسرة من الشُرفا و هما صحاب زاوية ولاد غيلان. لقصر لكبير. لعرايش. طنجة. لمواجهة مع الدلائيين. لمواجهة مع لعلويين و لموت ديالو.
معراكة طانجا (1664)

وقعات معراكة طانجا (بالنݣليزية: Battle of Tangier) ف9 شوال 1074 هـ / 4 ماي 1664م ملي دارت قوة من المغاربة بلقيادة تاع زعيم الخضر غيلان، كمين للحامية النݣليزية فمدينة طانجا اللي كان حاكمها الحاكم اندرو روذرفورد، لي تقتل فالموقعة، وكانت اكبر هزيمة تعرضات ليها مستعمرة طانجا النݣليزية (1661-1684م). كان اندرو روذرفورد ايرل لول من تيفيوت (بالنݣليزية: Andrew Rutherford، 1st Earl of Teviot) الاسكتلندي المولود ضابط نشط، نفذ اصلاحات كتيرة فمستعمرة طنجة ملي تولا منصب الحاكم العام. امر بلبني تاع حصون جديدة باش يحمي المستعمرة، وربح بزاف تاع المرات قوات الخضر غيلان. وكانت مشكلا تاع تيفيوت لكبيرة هي ماكينينش مواد تلبني. وهو يدي ف 4 مايو مجموعة كبيرة من القوات ديالو، لي كانت مخلطا العسكر انجليز وايرلانديين، لمنطقة تتعرف بسمية جبل اليهود، على حساب المصادر النݣليزية. باش يجمعو مخزونات من الحجر والعود وبزاف تالمواد، ورواية خرى تتعاوخ بلي تيقلب على الماكلا وبيقطع شجيرات خدموهم القوات المغربية باش تخبى وتغطي الهجمات ديالها على طانجا. وهير داز تيفيوت واد اليهود، لقا ݣدامو 3، 000 مقاتل مغربي، وهي تبعهوم القوات النݣليزية، ولكن كتاشفات راه كمين، ولقاو قوة كبر تاتسناهوم، طاحت قوات تيفيوت وماݣداتش تكمل المعركة وهو يحاول يجمع رجال ديالو فوق جبل يهودي. وبرر الانجليز لفشل ديالهوم بسباب تضاريس ليماعوانتهومش، نجى من ديك الموقعة 30 راجل من 500. وبحال المعارك لخرين، لمغاربة شوهو جتث الانليز لي تقتلو. ملي مات تيفيوت، ولا فالمنصب ديالو الملازم الايرلندي جون فيتزجيرالد. وتاجع ضغط على طنجة بسباب تطورات سياسية فبلايص خرين فالمغريب، ملي طلعو العلويين ولمواجهات ديالهوم مع الزاوية الديلائية وقوات الخضر غيلان، فوقع فيتزجيرالد على هدنة تحولات لسلام عام 1666م. وواخا ستامرات المواجهات مرا مرا، فلمدينة ماتعرضاتش لضغوط بزاف حتا الحصار الكبير لطنجة عام 1680م.
أمال صقر

امال صقر (تولدات نهار 5 يونيو 1972 ف مراكش) هيا مومتيلة و منشطة د الراديو مغريبية. شاركات ف بزاف د لمسلسلات ولافلام لمعروفة ف لمغريب، بحال مداولة، و خدمات ف التنشيط ف شدى اف ام، و دوزام و شوف تيڤي. تعتبر من الوجوه النسائية المعروفة فالساحة الفنية المغربية، حيث بصمات على حضور قوي فمجال التمثيل والاعلام منذ التسعينات. امال صقر بدات المسار ديالها كمنشطة اذاعية قبل ما تدخل لعالم التلفاز والسينما، وولات من الاسماء اللي ساهمات فاغناء الدراما المغربية بادوارها المتنوعة بين الكوميديا والدراما. البدايات والمسار المهني. بدايات امال صقر كانت من خلال العمل الاذاعي، بحيث خدمت فعدد من البرامج الشبابية والترفيهية اللي كانت كتذاع فمحطات معروفة بحال شدى اف ام ودوزيم. هاد التجربة خلاتها تكتسب مهارات التواصل مع الجمهور وقدرة عالية على التفاعل فالبث المباشر، الامر اللي ساعدها بزاف منين دخلات لعالم التمثيل. اول ظهور تلفزيوني بارز كان فمسلسل بنت بلادي سنة 2009، اللي عرف نجاح كبير، ومن بعد خدمت فعدد من المسلسلات بحال دار لورتة (2012-2013) ومداولة، اللي كانت من بين اكثر البرامج القضائية متابعة فالتلفزة المغربية. كما شاركت فعدد من الافلام المغربية الناجحة، بحال المطمورة (2009) وبسلامة لمغريب (2012) والزمان لعاڭر (2013)، اللي ابرزت فيه حسها الدرامي العالي وقدرتها على اداء ادوار مركبة تجمع بين القوة والانوثة. الحياة الشخصية. امال صقر كانت دايماً بعيدة نسبياً على الاضواء فيما يخص الحياة الخاصة ديالها، ولكنها فالسنة الاخيرة ولات حديث وسائل الاعلام بعد ارتباطها بالفنان مسلم، اللي تجمعهم علاقة فنية وانسانية قوية. الثنائي معروف بتعاونهما فمجموعة من المشاريع الخيرية والفنية، وكيعتبرو من ابرز الوجوه الزوجية فالساحة الفنية المغربية. الجوائز والتكريمات. خلال المسار الطويل ديالها، حصلات امال صقر على عدد من التكريمات فمهرجانات مغربية، من بينها: تاثيرها في الاعلام والمجتمع. امال صقر ماشي غير فنانة، ولكن حتى مؤثرة فالمجال الاجتماعي، حيث كتدير مبادرات توعوية حول تمكين المراة والمساواة. شاركت فحملات ضد العنف الاسري وضد التنمر الالكتروني، واستعملات شهرتها لدعم الشباب الطموح اللي باغي يدخل مجال الفن والاعلام.
أبي

هادي صفحة د التوضيح، كلمة ابي يمكن يكونو عندها هاد لمعاني: سمية ؤلا كنية. ب لعربية. ابي ؤلا ابو جات من "اب"، و تقدر تكون طرف من السمية د شي واحد بحال: ف لغرب. ابي "Abe" سمية، سيرتو د لعيالات ف الجاپون. ابي "Abe" سمية د عشيرة معروفة ف الجاپون، و كنية د بزاف د الناس تماك، و تقدر تكون تا سمية د شخص
كاس لعالم د لأندية 2022

كاس لعالم 2022 د لاندية هيّا كاس لعالم د لاندية نمرة 19 لي تنضمات من 1 تال 11 فبراير ف لمغريب، ؤ جمعات لفراقي د لاندية لي ربحو لكيسان د لكونفيديراليات الستة، ب لاضافة ل لفرقة لي دّات لبوطولة لمحلية ديال لبلاد لمضايفة. هاد التورنوا ف لعادة كيتّلعب ف دجنبر كلا عام، ولاكين بسباب كاس لعالم 2022 ديال لمنتخبات لي تلعبات ف نفس لفترة، تم التاجيل ديالها ل 2023. لاغنية الرسمية ديال لكاس هيّ ويلكام تو موروكو و الفها و نتجها لفنان ريدوان. تشيلسي هيّا لي كانت دّات النسخة لي فاتت د لبوطولة، ولاكين ماغاديش تقدر تدافع على اللقب ديالها حيت كانت تّقصات ف لكار د فينال ديال دوري ابطال ؤروپا 2021-2022. ريال مدريد ف اللخر دّات لكاس ل لمرة لخامسة بعدما غلبات نادي لاهلي ب 4 ل 1 ف الدومي فينال، و نادي لهلال ب 5 ل 3 ف لفينال ديال كاس لاندية. لفراقي لماهلين. نوطات التيرانات. لماتشات تلعبو ف جوج تيرانات، تيران بن بطوطة ف طانجا، و تيران لامير مولاي عبد الله ف الرباط. لحكام. ف 14 يناير 2023، لفيفا علنات بلي 6 د لحكام، 12 حكم معاون، و 8 د لحكام معاونين ب لڤيديو تعيّنو باش يسيّرو لماتشات د التورنوا. لماتشات. لقرعة د لماتشات تدارت ف 13 يناير 2023، معا 12 د النهار (ب التوقيت د وسط ؤروپا) ف اكاديمية محمد السادس د لكورة ف سلا، لمغريب. جميع لماتشات تلعبو ب وقت زايد و موراه پيلانتيات، ف لحالة د التعادل، من غير لماتش د لبلاصة التالتة لي غايدوز نيشان ل لپيلانتيات ف حالة د تعادل.
صولدي

لعملة ؤلا الصولدي هوّا نضام د لفلوس مخدّم ف شي وسط قتيصادي محدد، سيرتو ف بلاد. الدرهم متلاً هوّا الصولدي د لمغريب و الدولار هوّا الصولدي د ميريكان. الصولديات يقدرو يكونو مخزون د لقيمة لي كيتبادلوه لبلدان بيناتهوم ف سوق تبادل الصولديات. الصولدي ف لعادة كيتّطبع على شكل وراق ؤلا شقفات، لي كيكونو فيهوم تصويرة ديال رمز ؤلا رموز ديال لبلاد، و لقيمة ب الصولدي ديال دوك لفلوس. ب لاضافة ل الصولدي التقليدي لي كانعرفو، كاينين دابا تا كريپطوصولديات، بحال بيتكوين و ايثيريوم، لي هوما فلوس رقمية لي ف لعادة ماعندهاش شكل مادي مطبوع، و كاتخدم سيرتو ف انتيرنيت. من غير بعض الستيتناءَات، هاد الصولديات ماعندها تا شي علاقة ب شي بلاد ؤلا سلطة مركزية، حيت تدارت من لبدية باش تكون مديصونطراليزية و ف يد مّاليها. نوطات لوغاوية.
عصبة الشمال

عصبة الشمال للكرة لمغريبية اولا لعصبة لجهوية طنجة - تطوان - لحسيمة - للكورة هي رابطة اقليمية مغربية للكرة. كيتراسا عبد اللطيف العافية. لهيكلة لهرمية د عصبة الشمال. نيضام ديال كورة ف عصبة ديال الشمال مكون من 3 ديال نيڤويات، هاد نيڤويات كاملين مرتابطين بنيضام طلوع ولهبوط : نيضام طلوع ولهبوط. لقسم لممتاز. فيه 21 فرقة، كيتفرقو على جوج ديال لمجموعات ا – ب. لمجموعة ا فيها 11 فرقة ولمجموعة ب فيها 10 فراقي. - كيطلع فريق واحد من هذ لقسم لبطولة لقسم الثاني ديال لهواة على طريق اجراء مقابلات السد بين لفراقي 4 لملحتلة لمرتبة لولا و الثانية ف كل مجموعة. - كيهبطو 7 فراقي من لقسم لممتاز للقسم اللول وهي لفرقي لي جات في لمراكز 4 لاخيرة ف لمجموعة ا و لفراقي لي جات في لمراكز 3 لاخيرة ف لمجموعة ب، في حالة عدم نزول اي فريق من لقسم الثاني هواة. - عدد لفراقي النازلة من لقسم لممتاز كيرتبط بعدد لفراقي النازلة من قسم الهواة للعصبة. لقسم 1 (لقسم التالت سابقا). فيه 64 فرقة، كيتفرقو على 6 ديال لمجموعات ا – ب – ج – د – ه – و، بمعدل 11 فرقة في 4 مجموعات و 10 فراقي في 2 مجموعات. - كيطلعو 3 فراقي من هذا القسم 1 للقسم لممتاز على طريق اجراء مقابالت السد بين الفرق املحتلة للصف االول و الثاني على كل مجموعة. - تضمن الفرق املحتلة للصفوف الثالث االولى على كل مجموعة البقاء في القسم االول برسم املوسم الرياض ي 2023/2024. - كيهبطو 47 فرقة للقسم 2، وهي لفرقي لي جات في لمراكز 4 لاخيرة ف كل مجموعة لقسم 2 (لقسم الرابع سابقا). فيه 64 فرقة، كيتفرقو على 5 ديال لمجموعات ا – ب – ج – د – هـ، 2 د لمجموعات مكونة على التوالي من 9 و 11 د لفراقي و 3 د لمجموعات مكونة من 8 د لفراقي. - كيطلعو 2 د لفراقي للقسم 1 بعد اجراء مقابلات السد للفراقي لي جات لولا ف كل مجموعة زيد عليهم 3 فراقي من احسن مركز تاني في الترتيب لعام للمجموعات لخمسة.
جواد السايح

جواد السايح (تولد ف الدار لبيضا ف 6 نونبر 1966)، لمعروف تا بسمية لموتشو، ممتيل و فنان و كوميدي مغريبي د التيليڤيزيون و لمسرح. تعرف السايح ف لوقت اللي كان فيه ف مسرح لحي، اللي كانت لمسراحيات ديالو كادّوز ف التلفازة. التمتيل ديالو. شارك جواد السايح ف بزاف د التمتيليات، منها:
إسلام سليماني

اسلام سليماني (مزيود ف 18 يونيو 1988 ف لجزائر لعاصمة) كوايري جزائري. هو لهداف التاريخي د لمنتخب لجزايري. كيلعب دابا مع لفرقة د بريست ف فرانسا.
إدين آزار

ادين مايكل والطير ازار (بلفرانساوية: Eden Michael Walter Hazard مزيود ف 7 يناير 1991) هو كوايري بلجيكي كيلعب ف لبلاصة د جناح مع لفرقة د ريال مدريد ف لبطولة د صبانيا، وكان هو لقايد د لمنتخب د بلجيكا د لكورة.
إف سي سيڤيا

اف سي سيڤيا، ولاّ لفرقة د كورة د سيڤيا (ب الصبليونية: Sevilla Fútbol Club)، هي فرقة د لكورة صبليونية، من لمدينة د سيڤيا، و تاتنافس ف لبطولة ديال الليݣا، اللي هي اعلى بطولة ديال لكورة ف صبانيا. تشكلات لفرقة ف 25 يناير 1890، و ف 14 اكتوبر 1905 تسجل النظام لاساسي للفرقة ف لحكومة لمدنية د سيڤيا. ربحات سيڤيا الدوري لاوروپي 7 د لمرات، وهو رقم قياسي. هاد لفرقة عندها منافسة طويلة مع ريال بيتيز، اللي تا هي كاتلعب ف نفس لمدينة. اف سي سيڤيا هي اكتر فرقة د لكورة عندها لالقاب ف لاندلس، 18 كاس د اندلسيا، لقب دوري وطني واحد ف 1945-1946، وخمسة د لالقاب د كاس لملك د صبانيا (1935، 1939، 1948، 2007 و 2010)، واحد كاس السوپر د سپانيا (2007)، الدوري لاوروپي 7 د لمرات (2006، 2007، 2014، 2015، 2016، 2020 ؤ 2023) و كاس السوپر لاوروپي مرة وحدة (2006). تصنفات احسن فرقة ف لعالم ف عام 2006 و عام 2007، من عند لاتحاد الدولي د التاريخ و لاحصاء د لكورة، و رجعو اول فرقة كتصنف بهد لمتياز ن عاماين مور بعطوم. التيران الرئيسي د فرقة هو التيران رامون سانشيز بيزخوان لي فيه 43883 بلاصة. جا ف حي نيرفيون ديال سيڤيا، و تسما على السمية د الراحل رامون سانشيز بيزخوان، لي كان رئيس د لفرقة ل 17 عام.
نعيمة بوحمالة

نعيمة بوحمالة (تولدات عام 1948، توفات ف 28 ماي 2025) هيا مومتيلة مغريبية د السينيما و لمسرح. شاركات ف بزاف د لمسلسلات ولافلام لمعروفة ف لمغريب، بحال مداولة و حديدان. لخدمة ديالها. شاركات نعيمة بوحمالة ف بزاف د التمتيليات، منها:
مارد (شيطان)

مارد هو مصطلح تيشير ل نوع من نواع الشياطين ف لمعتقدات لاسلامية. الكلمة من فعل «تمرَّدَ»، لي كاتعني "تار ؤلا ناض ضد سلطة". فالفن الجديد. فسلسة ت روايات بارتيماوس د لكاتب جوناثان ستراود لمارد هو اقوى نواع الشياطين لي تيستدعيها السحر. فلكتابات تاع الكاتب الميريكاني تشاكرابورتي، المارد هو مخلوق عنصري تصنع من لما تيتعاود بلي هاد لمخلوقات قوية بزاف و ماتشافتش من قرون فلاصدار ترواية "مدينة نحاس"، وهي الرواية للولا من السلسلة.
نادي لوحدة

نادي لوحدة السعودي هي فرقة د لكورة ف سعودية ف مكة لمكرمة وتاسسات عام 1916، بدلات لاسم ديالها بزاف د لمرات، فحال «لمختلط» و«لحزب» وف لاخير عاد تسمات لوحدة. تسجلات رسميا في لادارة لعامة للرياضة ولكشافة ديال وزارة الداخلية د السعودية في عام 1945. لانجازات. لمركز التالت: مرة وحدة : 2007 لمركز الرابع: مرة وحدة: 1986 لبطل: جوج مرات : 1957 و 1966 لوصيف: 5 مرات : 1958 و 1959 و 1960 و 1961 و 1970 لمركز الرابع (نصف النهائي): مرة وحدة موسم 2011 لبطل: مرة وحدة موسم: 1960 لوصيف: مرة وحدة موسم: 2011 لبطل: 4 مرات : 1983 و 1996 و 2003 و 2018 لوصيف: جوج مرات وحدة : 2012 و 2015 بطولة كاس فلسطين عام 1968
ميخاييل ݣورباتشيڤ

0 2022-12-31T08:01:55Z Ideophagous حوّل صفحة ل ميخايل ڭورباتشوڤ 236529 wikitext text/x-wiki
لويس سواريز

لويس البيرطو سواريز دياز (ب؛ : /ˈlwis ˈswaɾes/؛ مزيود ف 24 يناير 1987) هو كوايري اوروڭواياني كيلعب مهاجم معا فرقة د ڭريميو و‌ منتخب لاوروڭواي د لكورة.
إيرلينڭ هالاند

ايرلينڭ براوت هالاند (بالنورڤيجية: Erling Braut Håland؛ وتاتنطق سميتو بالنورڤيجية: هولاند؛ مزيود ف 21 يوليوز 2000) هو كوايري نورڤيجي كيلعب مهاجم مع لفرقة د مانشستر سيتي لينڭليزية و‌ مع لمنتخب د النورڤيج.
خاسف نوفل محمد

خاسف نوفل محمد (مزيود ف 27 اكتوبر 1997 ف القبة ف جزاير) هو كوايري جزايري ف مركز الدفاع.
مانشستر يونايتد

مانشستر يونايتد، ولاّ مونشيسطر يونايتد، اللي سميتها لكاملة لفرقة د كورة لمتاحدة د مانشستر (بلينݣليزية: Manchester United Football Club) هي فرقة د لكورة كاتلعب ف لبوطولة النݣليزية. تاسسات هاد لفرقة تاسسات عام 1878. التيران لي كاتلعب فيه سميتو ؤلد ترافورد و كيرفد 74 الف سيپورتور. لجوائز. ربحات مونشيسطر يونايتد بزاف د لجوائر و لبطولات ف لمسيرة ديالها، منها:
عبد لعزيز الشامخ

عبد لعزيز الشامخ (بالشلحة: ⵄⴱⴷⵍⵄⵣⵉⵣ ⵛⵛⴰⵎⵅ - تولد ف 1951 ف الدشيرة الجهادية، مات ف 11 ابريل 2014 ف الرباط) كان مغني مغريبي بالشلحة، من اللي اسسو لمجموعة د ازنزارن. تعرف الشامخ باللي كان كيلعب مزيان بالبانجو، و عاود شجّل 43 قصيدة ديال الرايس لحاج بلعيد، و قصايد ديال بوبكر انشاد، و هو اللي خلاّ الشباب يعاودو يسمعو للروايس. من 1972 ل 1975، كان الشامخ مع لمجموعة د ازنزارن، و ملّي تقسمات على جوج، اسس لمجموعة ديالو "ازنزارن الشامخ"، اللي بقا فيها من 1976 تا مات. اغاني ديالو. شجّل الشامخ بزاف د لاغاني مع لمجموعة ديالو، منها:
زون د شينڭين

لازون د شينڭين (ب ) هيّا واحد لازون كاتشمل 27 دولة ؤروپية لي تّافقات بشكل رسمي باش تحيد لڤيزا و لكونطرول د لپاصپور على لحدود بيناتها. السمية د هاد لمنطقة جات من مدينة شينڭين ف لوكسومبورڭ فين تّسناو الجوج معاهدات د شينڭين ف 1985 و 1990. لعضو اللخر لي نضم ل لازون د شينڭين هيّا كرواتيا ف 1 يناير 2023. ماخاصش نخلطو مابين لازون شينڭين و ليتيحاد لؤروپي. هاد اللخر فيه تا هوّا 29 دولة عضو، ولاكين بعض الدولات ف شينڭين بحال سويسرا ماكاينينش ف ليتيحاد لؤروپي، و تا لعكس، بحال قبرص لي كاينا ف ليتيحاد لؤروپي، ولاكين ماداخلاش حالياً ف شينڭين. رومانيا و بلغاريا دخلو ل شنڭن جويا و بحريا نهار 31 مارس 2024.
بوليس

لبوليس هما مجموعة تاع لاشخاص مديورين من دولة باش يحميو لممتلكات و يحدو من لاضطرابات لمدنية. السلطة ديالو تتعطيه لحق باش يخدم لقوة. لكلمة مربوطة فلغالب بلخدمة تاع لبوليس ف دولة مولات سيادة تتعطيها لحق تمارس السلطة تاع لبوليس ف لمجال لقانوني ف لاقليم لي تايشمل لمسؤولية ديالها. قوات لبوليس غالبا تتعرف بلي هي مبدلة على لعسكر و التنظيمات لخرة لي تاتشارك ف الدفاع على دولة من لبرانيين، وواخا هاكاك الجوندارم هي وحدات عسكرية فبلاصة لبوليس المدنية. تطبيق لقانون هو جزء من لمهام تاع لبوليس لمختالفة. بزاف تاع قوات لبوليس تتعاني من فساد لبوليس لدرجة كبر ولا قل. لبوليس بصفة عامة خدمة عامة، شي لي تايعني بلي تيتخلصو من ضرائب تاع لمواطنين.
عمر أبو أمل

عمر ابو امل (مزيود ف 1957/1958، توفا ف 19 مارس 2022) مومتيل تيليفيزيوني مغريبي. تّشهر ابو امل ب التعليق الصوتي على حملات تحسيسية، و شارك ف افلام و مسلسلات مغريبية منها "مقطوع من شجرة"، و "قلب كريم" لي تّعرض ف لقناة اللولة ف 2019.
عبد الرحيم التونسي

عبد الرحيم التونسي (مزيود ف 27 دجنبر 1936، توفا ف 2 يناير 2023)، لمشهور ب لقب عبد الرؤوف مومتيل كوميدي مغريبي. بدا لخطوات اللولة ديالو على خشبة لمسرح ف لبدية د الستينات، و تّشهر ديك الساع و هو شابّ ب لباسو لفضفاض و لمضهر الطفولي ديالو. كيتّعتابر عبد الرحيم التونسي اسطورة د لكوميديا لمغريبية ل بزاف د لعقود. لعامال اللخر ديالو كان فيلم ب عنوان "عمي" لي خرج ف 2016.
زلاطان إبراهيموڤيتش

زلاطان ابراهيموڤيتش ( [ˈslǎːtan ɪbraˈhǐːmovɪtɕ]؛ [zlǎtan ibraxǐːmoʋitɕ]؛ مزيود ف 3 اكتوبر 1981) كوايري سويدي كيلعب مهاجم ف لفرقة د ا سي ميلان ف لبوطولة الطاليانية.
كييڤ

كييڤ، (بلاوكرانية: Київ) هي العاصمة د ؤكرانيا واكبر مدينة فيها. جات ف الشمال د لوسط د لبلاد على لواد د دنيپر، و تيسكنو فيها تقريبا 3 د لمليون د الناس، و هو اللي مخليها تكون من بين لعشرة د لمدون لكبار ف ؤروپا. كييڤ هي وحدا من لمدون لقدام ديال ؤروپا الشرقية، و كان ساكن فيها جوايه 100. 000 واحد ف لقرن 11. حكمو فيها بزاف د الشعوب و لبلدان بحال لڤايكينڭ و الروس و السلاڤ و لمغول و لامبراطورية الروسية و لاتحاد السوڤياتي. ملّي تفكك هاد لاتحاد ف 1991، ولاّت كييڤ هي لعاصمة د لجمهورية د ؤكرانيا. كييڤ فيها ميطرو عندو 51 محطة، و جوج د لمطارات دولية. فيها كتر من 200 مؤسسة د التعليم لعالي، و اكبر فرقة د لكورة فيها هي دينامو كييڤ.
جانلويجي بوفون

جانلويجي "جيجي" بوفون ( [dʒanluˈi:dʒi bufˈfɔn، -ˈfon]؛ مزيود ف 28 يناير 1978) هو كوايري طالياني، كيلعب ف مركز لڭارديان ف فرقة د پارما ف لبوطولة الطاليانية د الدرجة التانية.
محمد عاطفي

محمد عاطفي (مزداد في 1946، توفي في 24 نونبر 2022) ممثل و مخرج مغربي. محمد عاطفي من احد المخرجين و الممثلين المرموقين و المعروفين في الدراما المغربية بادائه المميز و الراقي.
رونالدينيو

رونالدو دي اسيس موريرا (ب لبرتغالية: Ronaldo de Assis Moreira) (مزيود ف 21 مارس 1980 ف پورطو اليڭري)، لمعروف سميت رونالدينيو (: ) ولّا رونالدينيو ڭاوتشو، هو كوايري بريزيلي معتازل، ا من افضل اللعابا د لكورة على مر التاريخ، اخر فريق لعب معاه هو فلومينينسي لبريزيلي.
خديجة لبيضاوية

خديجة لبيضاوية (مزيودة ف 1953، توفات ف 15 اكتوبر 2022) موغنية مغريبية ديال لعيطة لمرساوية. بدات لمسيرة لفنية ديالها ف السبعينات بعدما مات راجلها. تعلّمات لغنا من عند شيوخ د لعيطة بحال مصطفى لبيضاوي. نتجات بزاف د لالبومات لغنائية، و شاركات ف مهرجانات و سهرات كتيرة. خديجة لبيضاوية كان عندها ولد و بنت، و خمسة د لحفاد.
يوسف لقرضاوي

يوسف لقرضاوي (مزيود ف 9 شتنبر 1926، توفا ف 26 شتنبر 2022) شيخ مصري عندو لجنسية د قطر. كان رئيس ؤ مؤسس ديال التيحاد لعالمي د لعولاما لمسلمين، و رئيس لمجلس لؤروپي د لافتاء و لبحوت. بزاف كيعتابرو بلي كان الزعيم الروحي ديال تيار لاخوان لمسلمين ف لعالم. لقرضاوي كان مجوج ب جوج عيالات، وحدة مصرية سميتها اسعاد عبد الجواد ولد معاها 4 د لبنات و 3 د لولاد، و التانية جزايرية لي طلّقها من بعد سميتها اسماء بن قادة لي كانت خدمات مونتيجة تيليفيزيونية ديال برنامج "للنساء فقط" ف قناة لجزيرة. ف 2012 تجوج مرا مغريبية سميتها عائشة لمفنن اصلها من بنڭرير.